KKNK: Tinarie van Wyk-Loots dié darling van teater | SARIE
Tinarie van Wyk dra Habits.Fotograaf : Leana Cluines-Ross.Grimering : Algria Ferreira.Hare :Kevin Epstein
Teater is vir die bekroonde aktrise Tinarie van Wyk-Loots soos 'n mooi blom. "Die verganklikheid, soos met blomme, is die wonder daarvan. Elke aand word dieselfde storie vertel, maar die klink 'anders'. Die persoonlike verhouding met die gehoor is kosbaar en laat my nuwe dinge in myself en die teks ontdek."
Tinarie meen jy kan eers werklik goed toneelspeel wanneer jy weerloos is. "Akteurs is storievertellers. 'n Kanaal waardeur die regisseur die storie stuur. Jy moet probeer om gestroop van jou ego te wees om die storie te laat praat." En voeg dan by: "Die moderne samelewing raak al hoe banger om hul weerloosheid te wys." Maar op die verhoog kan jy nie wegkruip nie. "Dáárdie intense energie maak dit juis so wonderlik vir die akteurs en gehoor."